|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

**2025.gada 26.jūnijā Nr. GND/2025/429**

**(protokols Nr.14; 5.p.)**

**Par projekta “The Caravan of Opportunities” (Iespēju Karavāna) priekšfinansējuma nodrošināšanu**

Gulbenes novada jauniešu centrs “Bāze”, pamatojoties uz Gulbenes novada attīstības programmas 2025.-2030.gadam Investīciju plāna 2025.-2027.gadam Ilgtermiņa prioritātes IP1. Cilvēkresursu attīstība, rīcības virziena RVC 3.2. Piederības novadam sekmēšana un pašvaldības dialoga ar sabiedrību uzlabošana, uzdevumu U C3.2.3. Veicināt starptautisko sadarbību, nodrošinot iedzīvotāju iesaisti projektu īstenošanā - Pašvaldības sadarbības partneru sadarbība kultūras, sporta, izglītības jomās, kā partneroganizācija iesaistās Erasmus+ maza mēroga projektā “The Caravan of Opportunities” projekta Nr. 2024-3-RO01-KA210-YOU-000280034 (turpmāk – Projekts).

Projekta mērķis ir sasniegt jauniešus mazāk apdzīvotos reģionos, kuros nav pieejami jauniešu centri, kā arī jauniešus, kuri neseko jauniešu centru sociālajiem tīkliem, realizējot vizītes uz pagastiem jeb mobilā darba aktivitātes, kurās jaunatnes darbinieks informē jauniešus par iespējām, priekšrocībām, mudinot viņus jautāt palīdzību, vairāk uzņemties iniciatīvu, pieņemt pārdomātus lēmumus un iesaistīties jauniešu centru piedāvātajās iespējās.

Projektā ir paredzētas divas projekta plānošanas vizītes – viena Latvijā un viena Rumānijā. Projekta galvenās aktivitātes ir vizītes Gulbenes novada pagastos, lai sasniegtu tos jauniešus, kurus mēs ikdienā savos jauniešu centros nesatiekam un dotu informāciju par dažādām iespējām, kuras jaunieši var iegūt jauniešu centros vai kādas iespējas jauniešiem piedāvā nacionāli un Eiropas Savienības projekti. Projekta noslēgumā plānots viens rezultātu izplatīšanas pasākums.

Projekts ilgst 20 mēnešus līdz 31.12.2026.

Projekta kopējās izmaksas ir 60 000,00 EUR (sešdesmit tūkstoši *euro*, 00 centi), kur uz Gulbenes novada jauniešu centru “Bāze” attiecināmais finansējums ir 25 500,00 EUR (divdesmit pieci tūkstoši pieci simti *euro*, 00 centi). Projekta realizēšanai nepieciešams pašvaldības priekšfinansējums 20% apmērā no šīs summas jeb 5100,00 EUR (pieci tūkstoši viens simts *euro,* 00 centi) 2026.gada beigās, priekšfinansējums tiks atgriezts budžetā 2027.gada sākumā pēc Projekta atskaites iesniegšanas un apstiprināšanas.

Ievērojot minēto un pamatojoties uz Pašvaldību likuma 4.panta pirmās daļas 8.punktu, kas nosaka, ka viena no pašvaldības autonomajām funkcijām ir veikt darbu ar jaunatni, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODROŠINĀT projekta “The Caravan of Opportunities” realizācijai nepieciešamo priekšfinansējumu 20% apmērā jeb 5100,00 EUR (pieci tūkstoši viens simts *euro,* 00 centi) no Gulbenes novada pašvaldības budžeta 2026.gadam.
2. Par projekta “The Caravan of Opportunities” ieviešanu atbildīgs ir Gulbenes novada jauniešu centrs “Bāze”.
3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis